Cuneiform Tablet TC 3 27
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma šu-pu-ul-tum-ma ì-lí-ba-ni iš-tù iš-tí ú-ṣú-ur-ša-a-šùr uš₁₀-bu ar-bi-i-šu ḫa-ra-nam i-li-kam 5 GÍN KÙ.BABBAR i-na bé-ú-lá-tí-šu ú-lá al-qé ú-lá šu-ut i-na lá ma-ṣí um-mì-a-ni-šu KÙ.BABBAR 1 GÍN ú-lá ir-ší ú-lá a-na-ku KÙ.BABBAR 5 GÍN ú-lá áb-lá-aṭ šu-ma a-bi a-ta bé-ú-lá-tí-šu ta-e-er-ma a-na ṣé-ri-kà ṭá-ḫi-šu ṣú-ḫa-ru-um li-il₅-qé-šu-ma ṣú-ḫa-ri-kà sí-ni-iq-šu bé-ú-lá-tí-šu a-na qá-tí-šu lá tù-ša-ar i-ga-ma-ar a-dí qá-sú ta-mu-ru-ni šu-ma da-mì-iq ú da-mì-iq-ma a-na ḫu-bu-li-a bé-ú-lá-tù-šu li-tù-ra-am